Afrotropiso

eta|250px|La afrotropisa ekozono (verde).
eta|250px|Situo de la afrotropisa ekozono.
La **afrotropiso** aŭ **afrotropisa ekozono** estas unu el la ok ekozonoj aŭ biogeografiaj regnoj de la tersupraĵo. La ekozono ne kovras la tutan afrikan kontinenton kaj estas nek ekskluzive *afrika* nek ekskluzive *tropika* laŭ la ĝenerala aŭ nuntempa geografia signifo. La termino fakte ne estas analizebla. Tial la Esperanta nova vorto, senpere derivata de la latina-scienca termino *Afrotropis* (ankaŭ tiele germane uzata), estas kaj bone internacie rekonebla kaj ne erariga kiel laŭvorta traduko. La ekozono ampleksas Afrikon sude de Saharo, la pli sudajn kaj pli orientajn randaĵojn de Araba Duoninsulo, la insulon de Madagaskaro , sudan Iranon kaj ekstreme sudokcidentan Pakistanon, kaj la insulojn de okcidenta Hinda Oceano. Antaŭe ĝi estis nomata Etiopa zono.

## Precipaj ekologiaj partoj 
[eta|250px|maldekstra|Disvastiĝo de la afrotropisaj [biomoj.]]
Plejmulto de la afrotropisa ekozono, escepte la suda pinto, havas tropikan klimaton. Larĝa zono de dezertoj, inkluzive de tiuj de Afriko kaj la Araba dezerto de la Araba duoninsulo , disigas la afrotropison de la palearktiso, kiu entenas Nordafrikon kaj mezvarman Eŭrazion. La geografiaj teritorioj ĉi-sube, ĉiu el ili arigante plurajn ekoregionojn, prezentas apartajn karakterizojn. Oni povas nomi ilin ekoprovincoj.

### Sahela-sudana ekoprovinco 
Sude de Saharo, du zonoj de tropikaj malalt-gresaj herbejoj kaj savanoj etendiĝas transe de la kontinento, ekde Atlantiko ĝis Etiopaj Altaĵoj. Ĝuste sude de Saharo troviĝas la Sahela zono, transira zono de duonaridaj herbejoj kaj akaciosavanoj. Precipitaĵo plialtiĝas pli suden en la sudanaj savanoj, ankaŭ konata kiel la Sudana Regiono, zono de plialt-gresaj herbejoj kaj savanoj. La sudanaj savanoj gastigas du grandajn inunditajn herbejojn, la saharajn inunditajn herbejojn (la t.n. regiono *Sudd*) en Sud-Sudano, kaj la niĝeran landinternan delton en Malio. La arbara-savana mozaiko estas transira zono inter la herbejoj kaj la zono de tropikaj kaj subtropikaj humidaj foliarbaroj apud la ekvatoro.

### Sudaraba ekoprovinco 
Tiu ĉi ekoprovinco enhavas montarajn duonarbarajn ekoregionojn : tiun de Al Hajar Al Gharbi (Omano) kaj la sudokcident-arabaj montaraj duonarbaroj en Sauda Arabujo kaj Jemeno.

### Afrik-arbara ekoprovinco 
eta|Pozicio de la zono de konverĝo intertropika en januaro (blue) kaj en julio (ruĝe)
Ĝi estas teritorio de malaltaĵaj tropikaj humidaj foliarbaroj, kiuj trairas plejparton de la ekvatora zono de konverĝo intertropika. La gvineaj arbaroj de Okcidentafriko etendiĝas laŭlonge de la marbordo ekde Gvineo ĝis Togolando, kaj preter la Benina Senarbejo, suden ĝis Angolo. Landinterne troviĝas la vastaj kongaj arbaroj. Alia zono de humida arbaro estas la orientafrikaj marbordaj arbaroj kiuj etendiĝas ekde la sudo de Somalujo ĝis Sud-Afriko.

### Orientafrik-savana ekoprovinco 
* Akacio-Komiforo herbejoj
* Serengeti

### Orientafrik-altaĵara ekoprovinco 
Montara regiono de Afriko, ekde Etiopaj Altaĵoj ĝis Drakensbergoj en Sud-Afriko, inkluzive de la Okcident-Rifta Valo. Okulfrapa flaŭro, tiel podokarpo kaj afrokarpo, kiel ankaŭ gigantaj lobelioj kaj senecioj.
* Etiopaj Altaĵoj
* Okcident-riftaj montarbaroj
* Orientafrikaj montarbaroj

### Sudafrik-savana ekoprovinco 
* Mjombaroj;
* Duonarbaroj de *Mopane* kaj *Baikiaea*;
* Bushveld [buĵfeld] (la nomo signifas : kampo kun arbustaro).

### Sudafrik-dezerta ekoprovinco 
* Namiba dezerto;
* Kalaharo.

### Kablanda ekoprovinco 
Tiu ĉi ekoprovinco kongruas kun la Kablanda Flaŭra Provinco, kaj konstituas la plej sudan pinton de Afriko. Ĝi havas mediteranean klimaton kaj karakteriziĝas de multe da endemiaj taksonoj kiaj la familio *Proteaceae* kaj la genro vidringtonio, kiuj ankaŭ troviĝas en la aŭstralazia ekozono.

### Madagaskara ekoprovinco 
Madagaskaro kaj la najbaraj insuloj konstituas apartan ekoprovincon de la ekozono, kun multaj endemiaj taksonoj kiaj la lemuroj. Madagaskaro kaj la Sejŝeloj estas partoj de la praa superkontinento de Gondvano, kiuj derompiĝis de Afriko antaŭ milionoj da jaroj. Aliaj insuloj de Hinda Oceano, kiel Komoroj kaj Maskarenoj, estas vulkanaj insuloj kiuj formiĝis pli freŝdate. Madagaskaro ampleksas plurajn gravajn ekosistemojn, pro tio ke siaj biodiverseco kaj grado de endemiismo estas ekstreme altaj.

## Endemiaj plantoj kaj bestoj 
### Plantoj 
eta|maldekstra|220px|Diversaj vegetaĵaro-tipoj en la afrotropisa ekozono.
La afrotropisa ekozono gastigas iom da endemiaj plantfamilioj. Ekoregionoj de Madagaskaro kaj la insuloj de Hinda Oceano gastigas dek endemiajn familiojn de angiospermoj; ok estas endemiaj al Madagaskaro, (*Asteropeiaceae*, *Didymelaceae*, *Didiereaceae*, *Kaliphoraceae*, *Melanophyllaceae*, *Physenaceae*, *Sarcolaenaceae*, kaj *Sphaerosepalaceae*), unu al Sejŝeloj (*Mesdusagynaceae*) kaj unu al Maskarenoj (*Psiloxylaceae*). Dek du plantfamilioj estas endemiaj aŭ kvazaŭ endemiaj al Sud-Afriko ( inkluzive de *Curtisiaceae*, *Heteropyxidaceae*, *Penaeaceae*, *Psiloxylaceae* kaj *Rhynchocalycaceae*) de kiuj kvin estas endemiaj al la Kablanda Flaŭra Provinco (inkluzive de *Grubbiaceae*).
Aliaj endemiaj afrotropisaj familioj inkluzivas *Barbeyaceae*, *Montiniaceae*, *Myrothamnaceae* kaj *Oliniaceae*.

### Bestoj 
La Orientafrikaj grandaj lagoj (Viktoria-lago, Malavio, kaj Tanzanio) estas la centro de biodiverseco de multaj , precipe cikledoj. Ili gastigas pli ol du trionojn de la taksitaj 2 000 specioj en la familio . La okcidentafrikaj riveroj el la marborda regiono nur kovras etan parton de Okcidentafriko, sed gastigas 322 de okcidentafrikaj fiŝspecioj, kun 247 limigitaj al tiu ĉi areo kaj 129 limigitaj al pli malgrandaj areoj.

La faŭno de la centraj riveroj ampleksas 194 fiŝajn speciojn kaj nur 33 limigitajn al malgrandaj areoj .

La ekozono havas diversajn endemiajn birdajn familiojn, inkluzive de strutojn (*Struthionidae*), nektariniedojn, vangaedojn, sekretaribirdon (*Sagittariidae*), *Numida meleagris* (*Numididae*), kaj kolioformajn birdojn (*Coliidae*). Do, pluraj familioj de paseroformaj birdoj restriktiĝas al la afrotropisa ekozono; tiuj inkluzivas *Chaetopidae* kaj pikatartedojn (*Picathartidae*).

Afriko havas tri endemiajn ordojn de mamuloj, la Tubetodentulojn (orikteropo), *Afrosoricida* (*Tenrecidae* kaj *Chrysochloridae*), kaj Makroscelidulojn. La tropikaj kaj subtropikaj herbejoj, savanoj kaj arbedaroj estas bone konataj por siaj diversecoj de grandaj mamuloj. Kvar specioj de Homedoj (*Hominidae*) estas endemiaj al la afrotropisa ekozono : ambaŭ specioj de gorilo (okcidenta gorilo, *Gorilla gorilla*, kaj orienta gorilo,*Gorilla beringei*) kaj ambaŭ specioj de la ĉimpanza genro, ĉimpanzo (*Pan troglodytes*), kaj bonobo (*Pan paniscus*). Homoj kaj iliaj prapatroj originis en Afriko.

## Laŭbiome klasifikataj afrotropisaj ekoregionoj 
## Referencoj 
## Vidu ankaŭ 
* Ekologia klasifiko de la tersupraĵoj
* Fitogeografio
* Tutmondaj 200
* Gvineo (regiono)
* Zoogeografio

## Eksteraj ligiloj 
*  Listo de afrotropisaj ekoregionoj (WWF)
*  Ligilo de la WWF
*  *African Invertebrates* - A journal of Afrotropical biodiversity research 
*  Konservado de la duonarbaroj de centra kaj suda Afriko (WWF)

Kategorio:Biogeografio
Kategorio:Ekozonoj
Kategorio:Afrotropiso